# Amfiteatteri

### Wikipedia

Colosseum nykyaikaisessa yövalaistuksessa

Amfiteatteri (lat. amphitheatrum < kreik. amfi + theatron, 'molemmin puolin' + 'teatteri') oli pyöreä tai soikean muotoinen näyttämö, jota ympäröi portaittain kohoava katsomo. Vastoin yleistä luuloa termi amfiteatteri ei alun perin viitannut kreikkalaiseen, puoliympyrän muotoiseen teatteriin, vaan ainoastaan roomalaisten siitä kehittämään versioon, jossa siis katsomo ympäröi näyttämöä kaikilta puolilta. Nykykielessä yleistynyt tapa kutsua myös puoliympyrän muotoisia teattereita amfiteattereiksi on siten tarkkaan ottaen väärä.

Suurin ja tunnetuin amfiteatteri on 1. vuosisadalla jaa. Roomaan rakennettu Colosseum. Varhaisin säilynyt on Pompejin amfiteatteri (n. 80 eaa.).

Amfiteattereihin kaikilla oli vapaa pääsy, ja niillä oli tärkeä merkitys kansan tyytyväisenä pitämisessä ("leipää ja sirkushuveja"). Istumapaikat määräytyivät yleensä sosiaalisen aseman mukaan; naiset kuitenkin joutuivat normaalisti tyytymään kaikkein huonoimpiin paikkoihin (katsomon yläpäässä, kaukana näyttämöstä). Tämä ehkä johtui siitä, että amfiteattereissa esitettyjä näytöksiä ei pidetty naisille sopivina. Siinä missä kreikkalaisissa teattereissa esitettiin näytelmiä, sekä tragedioita että komedioita, roomalaisissa amfiteattereissa keskityttiin "vulgaarimpaan" viihteeseen, etenkin raakoihin eläin- ja gladiaattoritaisteluihin.

Kreikkalaisessa maailmassa amfiteatterit eivät koskaan tulleet kovin yleisiksi edes sen jälkeen, kun roomalaiset olivat valloittaneet alueen. Sen sijaan Roomassa oli amfiteattereiden ohella myös paljon kreikkalaistyylisiä, puoliympyrän muotoisia teattereita. Niiden arkkitehtuuri ja funktio oli joitakin yksityiskohtia lukuun ottamatta sama kuin Kreikassa.

Haettu osoitteesta http://fi.wikipedia.org../../../a/m/f/Amfiteatteri.html

Luokat: Antiikin Rooman rakennukset ja rakennelmat | Antiikin Rooman kulttuuri | Teatteri

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Català
- Dansk
- Deutsch
- English
- Español
- Esperanto
- Français
- Italiano
- עברית
- Latviešu
- Magyar
- Nederlands
- Norsk (bokmål)
- Polski
- Português
- Slovenščina
- Svenska
- Türkçe
- Українська
- اردو